Lav et referat af nedenstående tekst:

Tekst:
En mandlig 39-årig georgier, der formodes at have stået bag røveri i butik, er nu varetægtsfængslet i fire uger. Manden menes at være den ene gerningsmand, der lavede et røveri i Algade 61 i Aalborg tirsdag eftermiddag. Selve røveriet startede som et tricktyveri, hvor gerningsmændene forsøgte at aflede opmærksomheden fra butikkens personale. Men da de bliver opdaget, får de travlt med at forlade butikken. De skubber en person til side ret voldsomt, og løber ud på gaden. Butikkens ejer går ud på gaden og råber "Stop dem!". Derefter sætter to personer i løb efter de to gerningsmænd. De får stoppet den ene person i Urbansgade, og holder ham fast indtil politiet når frem. Politiet anholder manden og i dag blev han så fremstillet i et grundlovsforhør. Den 39-årige Georgier nægter sig skyldig, og er formentlig varetægtsfængslet med henblik på at få fat i den anden person, der var med i tyveriet. Det oplyser Heine Hansen, vagtchef ved Nordjyllands Politi. I aften i Nordjylland LIVE kan du møde gårsdagens helte og butikkens ejere.

Referat:
I dag er en 39-årig mand fra Georgien varetægtsfængslet for et røveri begået i Aalborg tirsdag.